《夜坐》
宋代·吕本中

广陵城中听夜雨，倒床不眠问更鼓。西风万里卷长河，遍与淮更洗尘土。

淮南米贱鱼亦好，敢复摧颓叹羁旅。重帘复幕懒相负，细字寒灯且如许。

漫如尔雅注虫鱼，更就篇章考齐古。粗知俛首受寒饿，未暇着意寻豪举。

床头有酒不敢饮，况复闺门画眉妩。故人此去今几时，亦有文字相撑拄。

东明县前济阳路，每一梦至犹能数。少年不惮道里远，平生未省别离苦。

只今多病须已白，尚能呼渠醉而舞。田园未还君可恨，岁月渐晚吾何取。

饥虫绕壁不自聊，尔独何情促机杼。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。